Jegyzőkönyv  

Készült: 2014. október 03-án az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester 

Varga Attila alpolgármester



 Milon László



 Kovács Lászlóné



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést  9 órakor.

Javaslatot tesz az ülés napirendjére az alábbiak szerint:
Napirend:

1./Kunadacsi Közös Önkormányzati Hivatal Szervezeti és Működési Szabályzatának módosítása

Előadó: polgármester

2./ Kunadacs községi Önkormányzat 2014. évi költségvetési rendeletének módosítása

Előadó:polgármester

3./Pályázat benyújtása szociális célú tűzifa vásárlására

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
98/2014.(X.03.) határozata
Napirend elfogadása

Kunpeszér Község Önkormányzat Képviselő-testülete 2014. október 03. napján megtartott ülésének napirendjét a következők szerint határozza meg:

1./Kunadacsi Közös Önkormányzati Hivatal Szervezeti és Működési Szabályzatának módosítása

Előadó: polgármester

2./ Kunadacs községi Önkormányzat 2014. évi költségvetési rendeletének módosítása

Előadó:polgármester

3./Pályázat benyújtása szociális célú tűzifa vásárlására

Előadó:polgármester

I.Napirendi pont tárgyalása

Kunadacsi Közös Önkormányzati Hivatal Szervezeti és Működési Szabályzatának módosítása
Előadó: polgármester

(Írásos előterjesztés a jkv. 1. sz. melléklete)

Németh László polgármester elmondja, hogy a kormányhivatal a megye településeinél a belső ellenőrzéssel kapcsolatban célvizsgálatot végzett. A célvizsgálat tapasztalatai alapján a belső ellenőrzéssel kapcsolatban, általános jelleggel szakmai segítségnyújtás kiadására került sor.
Ennek alapján felülvizsgálatra került a Kunadacsi KÖH Szervezeti és Működési Szabályzata.

A belső ellenőrzésre vonatkozó szabályozás kiegészítésre és pontosításra került.

Kéri a módosítás elfogadását.

Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
99/2014.(X.03.) határozata
A Kunadacsi Közös Önkormányzati Hivatal Szervezeti és Működési Szabályzatának módosításáról
H a t á r o z a t

Kunpeszér Község Önkormányzatának Képviselő-testülete az államháztartásról szóló 2011. évi CXCV. törvény 10. § (5) bekezdése és az államháztartási törvény végrehajtásáról rendelkező 368/2011.(XII.31.) Korm. rendelet 13. § (1) bekezdésében foglaltakra figyelemmel a Kunadacsi Közös Önkormányzati Hivatal Szervezeti és Működési Szabályzatát (ügyrend) - a határozat melléklete szerinti tartalommal - jóváhagyja. 

Felelős: Képviselő-testület
Határidő: 2014. azonnal

 (SZMSZ a jkv. 2. számú melléklete)

II.Napirendi pont tárgyalása

Kunadacs községi Önkormányzat 2014. évi költségvetési rendeletének módosítása
Előadó:polgármester

(Írásos előterjesztés a jkv. 3. számú melléklete)

Németh László polgármester elmondja, hogy a Kunadacsi Közös Önkormányzati Hivatal költségvetését – mely Kunadacs költségvetési rendeletében szerepel- érintő módosításokat Kunpeszér Önkormányzata határozattal fogadja el. Kérdezi, hogy van e kérdés az írásos anyaghoz. Németh László javasolja a rendeletmódosítás elfogadását.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
100/2014.(X.03.) határozata
Kunpeszér Községi Önkormányzat képviselő-testülete a Kunadacsi Közös Önkormányzati Hivatal Kunpeszéri Kirendeltségére vonatkozó, Kunadacs község önkormányzatának 2014. évi költségvetéséről szóló 3/2014.(II.20.) önkormányzati rendeletének  előirányzat módosításait  tartalmazó - jelen határozat mellékletét képező – rendelet tervezetét elfogadja. 
Felelős: polgármester

Határidő: azonnal
3./ Pályázat benyújtása szociális célú tűzifa vásárlására
 Előadó:polgármester
Németh László polgármester elmondja, hogy 46/2014(IX.25.)  BM rendelet tartalmazza szociális célú tüzelőanyag vásárlására vonatkozó támogatási igény benyújtásának feltételeit. A pályázat benyújtási határideje 2014. október 06. Javasolja a pályázat benyújtását a rendelet szerint maximálisan igényelhető 74 m3 kemény lombos fafajtára vállalva a támogatáson felüli 1000 Ft/erdeim3+Áfa mértékű önrészt.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
101/2014.(X.03.) határozata
 
Szociális célú tüzelőanyag vásárlására támogatási igény benyújtása
 
1.     Kunpeszér Községi Önkormányzat Képviselő-testülete úgy dönt, hogy támogatási igényt nyújt be a helyi önkormányzatok szociális célú tüzelőanyag vásárlásához kapcsolódó kiegészítő támogatásra.

2.      A támogatási igény: 74 m3 kemény lombos fa.

3.      A Képviselő-testület vállalja a 46/2014(IX.25.) BM rendelet 3.§ (2) bekezdésében kemény lombos fafajta esetében  a támogatás felhasználásnak feltételeként a támogatáson felül előírt 1000 Ft/erdei m3+Áfa mértékű önrészt, melyet  a 2014. évi költségvetéséből biztosít a tartalék terhére.
4.
A Képviselő-testület vállalja a tüzelőanyag szállításából- ideértve a rászorulókhoz való eljuttatást is – származó költségek önkormányzat általi viselését.
Felelős:képviselő-testület

Határidő:2014. október 6.

Mivel az ülésnek több napirendje, kérdés és hozzászólás nem volt, az alpolgármester azt 10 órakor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
